Document ID: /roh_data/filtered/fineweb-2-filterrobots_roh.jsonl.gz/5381

La sonda saira suenter las otg ha in possessur dad in mises infurmà la centrala da la polizia chantunala, ch'in chametg haja tutgà ina stalla vida en la localitad da Pardatsch sper Laax. L'um haja vesì flommas, ha scrit la polizia chantunala.
21 pumpiers da Laax e Falera eran spert en il lieu, n'han dentant betg pudì evitar che la stalla è arsa dal tut a fatg. Las investigaziuns da la polizia han mussà, ch'il chametg era vairamain la raschun per il fieu.
RR novitads 12:00